**Zapisnik 8. sjednice Školskog odbora (održane elektroničkim putem) Osnovne škole Svetvinčenat**

Sjednica je održana elektroničkim putem u petak, 25.3.2022., u vremenu od 14,00 do 19,00 sati.

Nazočili: Silvija Jeromela Obrovac, Marko Jelenić, Viviana Kozina, Noel Šuran, Igor Macan, Matea Stanić, Jasmina Bratičić, Goran Doblanović.

**DNEVNI RED SJEDNICE:**

1. Usvajanje zapisnika s prethodne sjednice Školskog odbora

2. Davanje prethodne suglasnosti za promjenom zaduženja učitelja informatike zbog popunjavanja satnice u drugoj školi

**Ad1.)** Na prethodnoj sjednici Školskog odbora održanoj 22. veljače 2022. godine članovi Školskog odbora upoznati su sa Godišnjim izvješćem o izvršenju financijskog plana za 2022. godinu, predstavljena je realizacija Godišnjeg plana i programa i Izvješće o stanju sigurnosti, provođenju mjera preventivnog programa i mjerama poduzetim u cilju zaštite prava učenika tijekom 1. polugodišta školske godine 2021./2022. Također, ravnateljica je obavijestila o aktivnostima koje su provedene u siječnju i veljači, te o planovima za mjesec ožujak. Bilo je govora i o broju predupisane djece u 1. razred Osnovne škole Svetvinčenat za školsku godinu 2022./2023., predstavljen je projekt Rastimo kroz volontiranje u kojem je i naša Škola partner, te su prenesene informacije u vezi modela ukidanja samoizolacije učenika u osnovnim i srednjim školama.

**Ad)2.** Ravnateljica škole informira članove Školskog odbora da učitelj informatike Denis Jambrošić, koji radi u Osnovnoj školi Svetvinčenat od 1. prosinca 2020. godine prema satnici od 6,3 sata dnevno, u Srednjoj medicinskoj školi u Puli dobio je dodatna 4 sata neposrednog rada (ukupno 8 sati tjedno). Prijedlog ravnateljice je povećanje satnice učitelja informatike Denisa Jambrošića sa 6,3 sata dnevno na 6,4 sata dnevno, zbog usklađivanja srednje norme učitelja sa Srednjom medicinskom školom ( do punog radnog vremena).

Predsjednik Školskog odbora:

Marko Jelenić, dr. sc.

KLASA:007-04/22-02/02

URBROJ:2168/07-06-22-01

U Svetvinčentu, 25.3.2022. godine.